gu en gu gu gu gu en gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu en en en
કાશ્મીર ખીણમાં બંધના બીજા દિવસે પણ જનજીવન ઠપ્પ
શ્રીનગર તા. ૬ઃ આજે સુપ્રિમ કોર્ટે કલમ-૩પ(એ) હેઠળ સુનાવણીમાં ર૭ મી ઓગસ્ટની મુદ્ત આપી છે, તો બીજી તરફ આ મુદ્દે કાશ્મીર બંધના એલાનના બીજા દિવસે પણ જનજીવન ઠપ્પ રહ્યું છે અને વાહન-વ્યવહાર પણ થંભી ગયો છે.
જમ્મુ-કાશ્મીરમાં ભાગલાવાદીઓ દ્વારા રાખવામાં આવેલા બંધ દરમિયાન આજે સુપ્રિમ કોર્ટમાં કલમ ૩પ(એ) ને પડકારતી અરજી પર સુનાવણી કરવામાં આવી હતી. સુપ્રિમ કોર્ટે આ મામલે મોટી બેન્ચ વિશે અરજી કરનારને સવાલ પૂછ્યો હતાં. ત્યારપછી ર૭ ઓગસ્ટની તારીખ આપવામાં આવી છે. આ કેસની સુનાવણી હવે ર૭ ઓગસ્ટે કરવામાં આવશે. આગામી સુનાવણીમાં જ નક્કી કરવામાં આવશે કે આ કેસની સુનાવણી બંધારણિય બેન્ચ કરશે કે નહીં.
નોંધનિય છે કે, આ સુનાવણીના કારણે જ ભાગલાવાદી નેતાઓ દ્વારા બે દિવસના બંધની જાહેરાત કરવામાં આવી હતી. આજે તેનો બીજો દિવસ છે.
ચીફ જસ્ટિસ મિશ્રા અને જસ્ટિસ એ.એમ. ખાનવિલકરે સુનવણી ટાળતા કહ્યું કે ત્રણ સભ્યની બેન્ચે એ નક્કી કરવાનું છે કે શું આ મુદ્દાને સુનવણી માટે પાંચ સભ્યોની બેન્ચને સ્થળાંતરિત કરવામાં આવે. એક જજ વી.આઈ. ચંદ્રવુડની રજાના લીધે બેન્ચે આ કેસ પર સુનવણી કરી નહીં. કોર્ટે કહ્યું કે આર્ટિકલ ૩પ(એ) ની વેલિડિટીને પડકારનાર અરજીની સુનવણી ર૭ મી ઓગસ્ટથી શરૃ થનારા સપ્તાહમાં ત્રણ સભ્ય બેન્ચ કરશે. કેન્દ્ર અને રાય બન્ને જમ્મુ-કાશ્મીરમાં પંચાયત ચૂંટણીનો હવાલો આપતા અરજીની સુનવણી ટાળવાની માંગણી કરી રહ્યા હતાં, જો કે અરજીકર્તાએ કેસની સુનવણી ટાળવાનો વિરોધ કર્યો. ચીફ જસ્ટિસે કહ્યું કે સંવિધાનના આર્ટિકલ ૧૪પ ની અંતર્ગત સંવિધાનના કોઈપણ પ્રોવિઝનને પડકારી શકાય છે. એવામાં એ જોવાનું હશે કે શું આર્ટિકલ ૩પ(એ) સંવિધાનના મૂળ આવધારણાને તોડે છે? સુપ્રિમ કોર્ટે કહ્યું કે તેઓ અરજીકર્તા એટોર્ની જનરલ, અને જમ્મુ-કાશ્મીર સરકારની દલીલોને સાંભળશે.
અનુચ્છેદ ૩પ(એ) ના વિરોધમાં બે દલીલો મુખ્યત્વે અપાય છે. પહેલી કે આ રાજ્યમાં બીજા રાજ્યના ભારતીય નાગરિકોને સ્થાયી નાગરિક મળવાથી નિષેધ છે. આથી બીજા રાજ્યોના નાગરિક ન તો જમ્મુ-કાશ્મીરમાં નોકરી મેળવી શકે છે અને ન તો સંપત્તિ ખરીદી શકે છે. તેની સાથે જ જો રાજ્યની કોઈ છોકરીએ બીજા રાજ્યના નાગરિક સાથે લગ્ન કરી લીધા તેણે રાજ્યમાં સંપત્તિના અધિકારથી આર્ટિકલ ૩પ(એ) ના આધાર પર વંચિત કરાય છે. તેને સંવિધાનમાં અલગથી જોડેલ છે અને તેને લઈ પણ વિરોધ થઈ રહ્યો છે.
વર્ષ ૧૯પ૬ માં જમ્મુ-કાશ્મીરનું સંવિધાન બનાવવામાં આવ્યું હતું. તેમાં સ્થાયી નાગરિક્તાની પરિભાષા નક્કી કરાઈ. આ સંવિધાનના મતે સ્થાયી નાગરિક એ વ્યક્તિ છે જે ૧૪ મી મે ૧૯પ૪ માં રાજ્યનું નાગરિક રહ્યું અને કાયદાકીય રીતે સંપત્તિનું અધિગ્રહણ કર્યું હોય. આ સિવાય કોઈ વ્યક્તિ ૧૦ વર્ષથી રાજ્યમાં રહેતું હોય અથવા તો ૧ માર્ચ ૧૯૪૭ પછી રાજ્યમાંથી માઈગ્રેટ થઈને (આજના પાકિસ્તાની સીમા ક્ષેત્રની અંતર્ગત) જતા રહ્યા હોય, પરંતુ રાજ્યમાં  પાછા રીસેટલમેન્ટ પરમિટની સાથે આવ્યા હોય.
કલમ ૩૫-એની કાયદેસરતા પર સુપ્રિમ કોર્ટમાં કાયદેસરના પડકાર સામે અલગતાવાદીઓ દ્વારા સંપૂર્ણ બંધની હાકલ કરવામાં આવ્યા બાદ આજે  સતત બીજા દિવસે પણ કાશ્મીરમાં જનજીવન સંપૂર્ણપણે ખોરવાયેલુ રહ્યુ હતુ.  અમરનાથ યાત્રા આજે બીજા દિવસે પણ બંધ રાખવામાં આવી તી. કોઇ પણ અનિચ્છનીય બનાવને ટાળવાના હેતુથી આ યાત્રા બંધ રાખવામાં આવી રહી છે.
અલગતાવાદીઓના બંધના પરિણામ સ્વરૃપે વહીવટીતંત્રએ સાવચેતીના પગલાંરૃપે  ગઇકાલે જ અમરનાથયાત્રાને બે દિવસ માટે રદ કરવાનો નિર્ણય કર્યો હતો. કલમ ૩૫-એને સમર્થન આપવાના હેતુસર આ બંધની હાકલ કરવામાં આવી હતી. કલમ ૩૫-એ રાજ્યને ખાસ અધિકાર આપે છે.
ભગવતીનગર યાત્રા નિવાસથી કોઈપણ શ્રદ્ધાળુઓને આગળ વધવાની મંજુરી આપવામાં આવી ન હતી. ઉધમપુર અને રામબાણમાં ખાસ તપાસ ચોકી ગોઠવવામાં આવી છે. જેથી શ્રદ્ધાળુઓનો જથ્થો જમ્મુ-શ્રીનગર રાજમાર્ગ ઉપર આગળ ન વધે. જે બંને જિલ્લામાંથી પસાર થાય છે. ખીણમાં બલતાલ અને પહેલગામ આધાર કેમ્પથી યાત્રીઓ તેમની યાત્રાને આગળ વધારી શકશે.
આજે બંધના બીજા દિવસે પણ  ખીણમાં દુકાનો અને વેપારી પેઢીઓ બંધ રહી હતી. બંધને સારો પ્રતિસાદ મળ્યો છે કારણ કે તમામ  પ્રકારના વાહનો માર્ગો ઉપર દેખાયા ન હતા.
ખીણમાં અને કાશ્મીરના અન્ય ભાગોમાં કાયદો અને વ્યવસ્થાને જાળવી રાખવા માટે આજે સવારથી જ મજબૂત સુરક્ષા વ્યવસ્થા ગોઠવવામાં આવી હતી. સંપત્તિને નુકસાન ન થાય તેના માટે પણ પગલા લેવાયા હતા. જેઆરએલ દ્વારા આપવામાં આવેલા બંધના એલાનને બાર એસોસિએશન ટેકો આપ્યો છે.
માર્કેટ યાર્ડ - હાપા, જામજોધપુર, જામનગર બ્રાસ સીટી:
માર્કેટ યાર્ડ - હાપા   ઘઉં ....242 ...383 । મગ ....800 ...1680 । લસણ ....160 ...805 । ચણા। ....160 ...805   માર્કેટ યાર્ડ - જામજોધપુર   કપાસ। ....780 ...937 । જીરૂ। ....2600 ...3125 । અરેંડા। ....650 ...729   જામનગર બ્રાસ સીટી   બ્રાસ હાની ઢાંળો ...315.00 । બ્રાસ હાની વાસંણ ...327.00 । બ્રાસ હાની પાઈપ ...329.00 । બ્રાસ વિલાયતી ....310.00
માર્કેટ યાર્ડ - હાપા, જામજોધપુર, જામનગર બ્રાસ સીટી:
માર્કેટ યાર્ડ - હાપા   ઘઉં ....242 ...383 । મગ ....800 ...1680 । લસણ ....160 ...805 । ચણા। ....160 ...805   માર્કેટ યાર્ડ - જામજોધપુર   કપાસ। ....780 ...937 । જીરૂ। ....2600 ...3125 । અરેંડા। ....650 ...729   જામનગર બ્રાસ સીટી   બ્રાસ હાની ઢાંળો ...315.00 । બ્રાસ હાની વાસંણ ...327.00 । બ્રાસ હાની પાઈપ ...329.00 । બ્રાસ વિલાયતી ....310.00
Home | About us | About Jamnagar | Advt.Tariff | E-Paper | Feedback | Contact us | Privacy Policy
Copyright 2018 Nobat, All Rights reserved.
Website Developed by : Skynet Technologies India